Іншы раз даводзіцца чуць нараканні маіх калег аб тым, што наша задача — вучыць, а лячыць і займацца прафілактыкай захворванняў павінны органы аховы здароўя, — адзначыла намеснік начальніка ўпраўлення адукацыі Гомельскага аблвыканкама Жанна Ждановіч. — Усё так, але, па-першае, калі дзіця хворае ці мае шкодныя звычкі, то і да навучання яно абыякавае. Па-другое, значную частку часу дзеці праводзяць ва ўстанове адукацыі, а значыць, павінны быць правільныя дзеянні педагогаў па фарміраванні здаровага ладу жыцця. І, нарэшце, па-трэцяе, паняцце здароўезберажэння значна шырэйшае за просты аналіз захваральнасці дзяцей і прафілактычныя мерапрыемствы.